Diari Oficial de la Generalitat Valenciana


Sumari del DOGV 2221, del 07-03-1994 (1994/830759)

ORDRE de 31 de gener de 1994, de la Conselleria d'Educació i Ciència, per la qual s'autoritza el canvi de denominació específica i s'ordena la inscripció en el Registre de Centres Docents del canvi de denominació de l'entitat titular del centre docent privat Las Carolinas, de Picassent (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/31/(4)/dof/vci/html**

### Dades del document

Número de DOGV
:   2221

Data del DOGV
:   07-03-1994

Secció del DOGV
:   DISPOSICIONS GENERALS

Número del document
:   1994/830759


Data del document
:   31-01-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 31 de gener de 1994, de la Conselleria d'Educació i Ciència, per la qual s'autoritza el canvi de denominació específica i s'ordena la inscripció en el Registre de Centres Docents del canvi de denominació de l'entitat titular del centre docent privat Las Carolinas, de Picassent (València). [94/1319]  
Vist l'expedient incoat per la Sra. Maria Elena Nonnast Abellán-García, en representació de l'entitat Escola Les Carolines, Cooperativa Valenciana, actual denominació de l'entitat Sociedad Cooperativa de Trabajo Asociado de Enseñanza Escola Nou d'Octubre, titular del centre docent privat Las Carolinas, situat al carrer Tossal de la Mare de Deu, s/n, de Picassent (València) amb número de codi 82670378 en què sol·licita la inscripció en el Registre de Centres Docents del canvi de denominació de l'entitat titular a Escola Les Carolines, Cooperativa Valenciana, i el canvi de denominació específica del centre, que passaria a denominar-se Les Carolines.  
Vist que l'expedient ha estat tramitat per la Direcció Territorial de Cultura i Educació de València, la qual eleva proposta favorable a la sol·licitud.  
Vist que el centre obtingué classificació definitiva per a 5 unitats de Pre-escolar (3 de jardí d'infants i 2 de pàrvuls) amb capacitat per a 200 llocs escolars i per a 8 unitats d'Educació General Bàsica amb capacitat per a 320 llocs escolars, mitjançant l'Ordre del Ministeri d'Educació i Ciència del dia 12 de juny de 1983 (BOE de 16 de juliol).  
Vist que mitjançant l'Ordre de 6 de maig de 1992 (DOGV de 24 de juny de 1992), d'aquesta conselleria, el centre fou classificat d'Educació Primària, sent autoritzat per a impartir els esmentats ensenyaments d'acord amb el que disposa l'ordre esmentada.  
Vistos el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, el Reial Decret 401/1979, de 13 de febrer (BOE de 8 de març), pel qual es regulen les denominacions i la publicitat dels centres docents no estatals, i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Atès que dels informes inclosos en l'expedient es desprèn que el centre compleix els requisits per tal d'accedir a la sol·licitud.  
Fent ús de les atribucions conferides per l'article 35 de la Llei de Govern València,  
ORDENE  
Primer  
Autoritzar el canvi de la denominació específica del centre docent privat d'Educació Pre-escolar, Educació Primària Las Carolinas, situat al carrer Tossal de la Mare de Deu, s/n de Picassent (València), amb número de codi 16722991, que passarà a denominar-se Les Carolines.  
Segon  
Inscriure aquesta autorització i el canvi de denominació de l'entitat titular que ha passat a denominar-se Escola les Carolines, Cooperativa Valenciana, en el Registre de Centres Docents de la Comunitat Valenciana.  
DISPOSICIÓ FINAL  
Contra aquesta ordre, que posa fi a al via administrativa, es podrà interposar recurs contenciós administratiu davant el Tribunal Superior de Justícia de la Comunitat Valencia, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. La interposició del recurs procedirà amb la comunicació prèvia al conseller d'Educació i Ciència, tal i com exigeix l'article 110.3 de la Llei 30/1992.  
València, 31 de gener de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI